CELEX: 31990D0638
Language: hr
Date: 1990-11-27 00:00:00
Title: 90/638/EEZ: Odluka Vijeća od 27. studenoga 1990. o određivanju kriterija Zajednice za iskorjenjivanje i praćenje određenih bolesti životinja

03/Sv. 41
            
            
               HR
            
            
               Službeni list Europske unije
            
            
               23
            
         31990D0638
   
               L 347/27
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 27. studenoga 1990.
   o određivanju kriterija Zajednice za iskorjenjivanje i praćenje određenih bolesti životinja
   (90/638/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (1), a posebno njezin članak 24. stavak 2.,
   uzimajući u obzir prijedlog Komisije,
   budući da članak 24. stavak 2. Odluke 90/424/EEZ navodi da je potrebno odrediti kriterije Zajednice za financijsku potporu Zajednice za iskorjenjivanje i praćenje određenih bolesti životinja;
   budući da navedeni kriteriji moraju osigurati učinkovitost tih mjera i omogućiti državama članicama da Komisiji dostave programe koji osiguravaju brzo iskorjenjivanje ili odgovarajuće praćenje bolesti o kojima je riječ,
   DONIJELO JE OVU ODLUKU:
   Članak 1.
   Za odobrenje u skladu s financijskom potporom, predviđenom u članku 24. stavku 1. Odluke 90/424/EEZ, programi koje Komisiji dostavljaju države članice moraju ispunjavati sljedeće kriterije:
   
               —
            
            
               za programe iskorjenjivanja: kriterije iz Priloga I.,
            
         
               —
            
            
               za programe praćenja: kriterije iz Priloga II.
            
         Članak 2.
   Ova Odluka je upućena državama članicama.
   
      Sastavljeno u Bruxellesu 27. studenoga 1990.
      
         
            Za Vijeće
         
         
            Predsjednik
         
         V. SACCOMANDI
      
   
   
      (1)  SL L 224, 18.8.1990., str. 19.
   PRILOG I.
   Kriteriji za programe iskorjenjivanja
   Programi iskorjenjivanja moraju sadržavati najmanje:
   
               1.
            
            
               opis epidemiološkog stanja bolesti;
            
         
               2.
            
            
               analizu procijenjenih troškova i procjenu očekivanih koristi programa;
            
         
               3.
            
            
               očekivano trajanje programa i cilj kojeg treba postići do datuma završetka;
            
         
               4.
            
            
               potrebno je odrediti nadležno tijelo zaduženo za nadzor i koordinaciju odjela odgovornih za provedbu programa;
            
         
               5.
            
            
               opis i razgraničenje zemljopisnog i administrativnog područja na kojem se provodi program;
            
         
               6.
            
            
               sustav koji osigurava prijavljivanje svih sumnjivih ili potvrđenih izbijanja bolesti na predmetnom području;
            
         
               7.
            
            
               postupke kontrole, a posebno propise o kretanju životinja prijemljivih na bolest ili zaražene predmetnom bolešću te redoviti inspekcijski nadzor na gospodarstvima ili predmetnim područjima;
            
         
               8.
            
            
               sustav za registraciju gospodarstava uključenih u program;
            
         
               9.
            
            
               mjere za identifikaciju podrijetla životinja;
            
         
               10.
            
            
               različite statuse koji se primjenjuju na gospodarstva ili područja, ciljevi koje treba postići za svaki status, uvjete koji se primjenjuju za kretanje životinja između gospodarstava ili područja različitog statusa i posljedice gubitka statusa;
            
         
               11.
            
            
               ako je potrebno opis metoda analize, testova i uzorkovanja koje se koriste za svaku bolest;
            
         
               12.
            
            
               mjere koje treba poduzeti ako su rezultati testa pozitivni tijekom pregleda koji se provode u okviru programa. Takve mjere moraju uključivati sve potrebne predostrožnosti radi osiguranja brzog iskorjenjivanja bolesti, uzimajući u obzir epidemiološke podatke i metode sprečavanja specifične za tu bolest, na primjer:
               
                           (a)
                        
                        
                           klanje oboljelih ili zaraženih životinja, ili sumnjivih da su oboljele ili zaražene:
                           
                                       —
                                    
                                    
                                       ili s uništavanjem trupova ili njihovim kasnijim korištenjem nakon prerade za namjene koje nisu za prehranu ljudi, pod uvjetom da korišteni postupci prerade omogućavaju odgovarajuća jamstva u pogledu javnog zdravlja i/ili zdravlja životinja ili
                                    
                                 
                                       —
                                    
                                    
                                       s kasnijom uporabom mesa, pod uvjetom da to ne predstavlja nikakav rizik za zdravlje ljudi;
                                    
                                 
                     
                           (b)
                        
                        
                           uništavanje svih proizvoda, koji mogu prenijeti bolest, ili preradu takvih proizvoda da bi se izbjegla mogućnost kontaminacije;
                        
                     
                           (c)
                        
                        
                           postupak dezinfekcije zaraženoga gospodarstva;
                        
                     
                           (d)
                        
                        
                           odabrani postupak liječenja ili sprečavanja;
                        
                     
                           (e)
                        
                        
                           postupak ponovnog uvođenja zdravih životinja na gospodarstva koja su ispražnjena nakon klanja;
                        
                     
                           (f)
                        
                        
                           uspostavljanje ugroženog područja oko zaraženoga gospodarstva;
                        
                     
         
               13.
            
            
               prema potrebi, pravila za odgovarajuću naknadu farmerima za zaklane životinje što je prije moguće;
            
         
               14.
            
            
               obvezu tijela iz točke 4. da redovito i detaljno obavješćuje službe Komisije.
            
         PRILOG II.
   Kriteriji za programe kontrole
   Programi praćenja moraju sadržavati barem sljedeće:
   
               1.
            
            
               kriterije iz točaka od 1. do 9., 12., 13. i 14. Priloga I.;
            
         
               2.
            
            
               sustav praćenja utemeljen na serološkim, mikrobiološkim, patološkim ili epidemiološkim analizama ili na bilo kojoj drugoj metodi odgovarajućoj za pojedinu bolest;
            
         
               3.
            
            
               sustav koji omogućava kontrolu odsutnosti bolesti uzimajući u obzir njene epidemiološke karakteristike.